Јавно предузеће за уређење, коришћење и одржавање „Ада Циганлија“ Београд објављује

ОГЛАС О ПРИКУПЉАЊУ ПИСМЕНИХ ПОНУДА

за давање у закуп „Горње сале“ ресторана „Језеро“ на Ади Циганлији

У поступку прикупљања писмених понуда ЈП „Ада Циганлија“ даје у закуп „Горњу салу“ ресторана „Језеро“ на Ади Циганлији, у виђеном стању, укупне површину 1.020 квм, на период од 10 (десет) година, за обављања угоститељске делатност.

Критеријум за избор понуде је највиши понуђени износ годишње закупнине, док почетна цена износи 5.904.964,20 без ПДВ-а, односно 7.085.957,04 са ПДВ-ом.

Депозит за учешће у поступку прикупљања писмених понудаизноси 20% од почетне висине закупнине на годишњем нивоу, са роком од 30 дана за повраћај депозита учесницима који нису успели у поступку прикупљања писмених понуда, на број рачуна који понуђач у понуди обавезно наводи.

Најповољнији понуђач биће обавезан да сопственим средствима изврши реконструкцију и санацију простора који је предмет закупа.

Заинтересована лица могу преузети документацију у просторијама ЈП „Ада Циганлија“ Београд, улица Ада Циганлија број 2, Београд, сваког радног дана од 8:00 до 15:00 часова, уз доказ о уплати бесповратних средства на име трошкова поступка.

**Инструкције за уплату трошкова учешћа:**

**Прималац:** ЈП „Ада Циганлија“, ул. Ада Циганлија бр. 2, Београд;

**Рачун:** 200-2207770101000-74;

**Сврха уплате:** Трошкови учешћа на конкурсу;

**Износ:** 40.000,00 динара са ПДВ-ом.

Понуда се доставља, без обзира на начин експедиције, у затвореној коверти, најкасније до **16.06.2025. године** **у 11:00 часова**, на адресу Ада Циганлија бр. 2, Београд.

Јавно отварање приспелих понуда одржаће се **16.06.2025. године у 11:30 часова** у Сали за састанке на адреси: ЈП „Ада Циганлија“, ул. Ада Циганлија бр. 2, Београд, први спрат.